Nå heter han ikke lenger Espen Thoresen Hværsaagod-Takkskalduha
I 2003 fikk radiokomikeren mye oppmerksom het da han utvidet etternavnet til å omfatte «Hværsaagod». To år senere skapte han igjen overskrifter med navneendring, og navnet ble enda lenger – Espen Thoresen Hværsaagod-Takkskalduha. – Jeg mener at en naturlig konsekvens av at jeg fikk hete «Hværsaagod», er at jeg får lov til å hete «Takkskalduha» også, sa han til VG i 2005. Men det oppsto også en del andre konsekvenser som følge av navneendringene. Og ikke av den heldige sorten. Enten det er «last call» på Oslo Lufthavn eller på legekontor i Cape Town. – Jeg skjønte jo aldri av det var meg de ropte etter. Jeg klarte aldri å gjenkjenne mitt eget navn, sier Thoresen til VG torsdag. 2004: Fikk godkjent navnet «Keikoburger»Thoresen nevner at flere kastet seg på navneendring etter at han «gikk i bresjen» som en annen lei konsekvens. Han forteller at han fikk flere henvendelser fra folk som takket ham, blant annet fra en predikant, som valgte etternavnet «Gudergod». – Som gammel ateist var det en litt sur pille å svelge. Han forteller at han en stund har tenkt gjennom hva den nye navneendringen skulle munne ut i, om det var Espen «Ja» Thoresen eller Espen Thoresen «Nei Olsen». Sistnevnte for å skape litt moro på flyplassen. – For å ha gleden av å sitte ved gaten på Gardermoen og høre at det høres ut som om de sier feil navn hver gang, forteller han. 2009: Møt Julius Andreas Gimli Arn MacGyver Chewbacka Highlander Elessar-JankovBeslutningen falt dermed på noe mindre oppsiktsvekkende – Rustad. – Jeg fikk et forslag fra en nær bekjent som sa «hvorfor ikke ta navnet etter moren din». Jeg tenkte at det var en fin gest å ta barndomsnavnet til moren min som døde for halvannet år siden. For å vise at jeg ikke bare er i familie med farssiden, men også morssiden, forklarer Thoresen. Han forteller at det fortsatt er litt komikk over navnet hans. Nå blir nemlig initialene «ERT» – Det er noe pompøst over det. Jeg liker alt som er pompøst. Grådighet er min favorittdødssynd, flirer han i telefonen. 2010: Maratonløper endrer navnet til.. Kirsten Marathon Melkevik
– Jeg har vært lei å hete det jeg het, sier Espen Rustad Thoresen (59).